turjo4nis/wikipedia-bn-dump-20250701 huggingface dataset:
চিরহরিৎ

উদ্ভিদবিদ্যায় চিরহরিৎ হল এমন উদ্ভিদ যার পাতা সকল ঋতুতেই সবুজ থাকে। এর বিপরীত হচ্ছে পর্ণমোচী, যার পাতা শীতকালে অথবা শুষ্ক ঋতুতে ঝরে যায়। গুল্ম ও বৃক্ষ, উভয় ধরনের উদ্ভিদই চিরহরিতে বিদ্যমান। চিরহরিৎ উদ্ভিদের মধ্যে রয়েছেঃ

 মোচাকৃতি উদ্ভিদের অধিকাংশ প্রজাতি (যেমন, হেমলক, নীল স্প্রুস, লোহিত সিডার, এবং সাদা/স্কট/জ্যাক পাইন) 
 জীবন্ত ওক, Holly, এবং সাইকাডের মতোন প্রাচীন নগ্নবীজী 
 তুষারমুক্ত জলবায়ুর অধিকাংশ আবৃতবীজী, যেমন ইউক্যালিপটাস, এবং বৃষ্টিবনের উদ্ভিদ

চিরহরিৎ উদ্ভিদের পাতার অস্তিত্ব কয়েক মাস থেকে শুরু করে (পুরোনো পাতা ঝরার সাথে সাথে অবিরত নতুন পাতা গজাতে থাকে) কয়েক দশক পর্যন্ত বিদ্যমান থাকতে পারে।

চিরহরিৎ অথবা পর্ণমোচী হবার কারণ 

পর্ণমোচী বৃক্ষ সাধারণত শীত বা শুষ্ক ঋতুর অভিযোজন হিসেবে পাতা ঝরিয়ে থাকে। চিরহরিৎ বৃক্ষ পাতা ঝরালেও পর্ণমোচীর মতোন একসাথে সব ঝরিয়ে ফেলে না। বিভিন্ন বৃক্ষ বিভিন্ন সময়ে তাদের পাতা ঝরায় যার ফলে বনকে মোটামুটি সবুজই দেখায়। অধিকাংশ ক্রান্তীয় বৃষ্টিবনের বৃক্ষরা চিরহরিৎ বলে পরিচিত যারা পাতার বয়স বাড়া এবং ঝরার সাথে সাথে সারা বছর ধরে নতুন পাতা প্রতিস্থাপন করে। অন্যদিকে ঋতুগতভাবে শুষ্ক জলবায়ুর প্রজাতিগুলো হয় চিরহরিৎ অথবা পর্ণমোচী। উষ্ণ শীতপ্রধান জলবায়ুর অধিকাংশ উদ্ভিদ প্রজাতিও চিরহরিৎ বৈশিষ্ট্য ধারণ করে। যেহেতু, অল্প সংখ্যক চিরহরিৎ ব্রডলিফ উদ্ভিদ ৩০° সেন্টিগ্রেডের নিচের তীব্র ঠান্ডা সহ্য করতে পারে, সেহেতু ঠান্ডা শীতপ্রধান জলবায়ুতে মোচাকৃতির উদ্ভিদের আধিক্যসহ কিছুসংখ্যক উদ্ভিদ চিরহরিৎ।

যেসব অঞ্চলে পর্ণমোচী জন্মানোর কারণ থাকে (যেমন, ঠান্ডা বা শুষ্ক ঋতু), চিরহরিৎ হওয়াটা সেখানে মূলত অল্প পুষ্টি স্তরের প্রতি একটি অভিযোজন। পর্ণমোচী বৃক্ষ পাতা ঝরানোর সাথে সাথে পুষ্টি হারাতে থাকে। উষ্ণ অঞ্চলে, পাইন এবং সাইপ্রেসের কিছু প্রজাতি অনুর্বর মাটি ও উপদ্রুত স্থলে জন্ম নেয়। রডোডেনড্রন গণের অনেক চিরহরিৎ প্রজাতির কয়েকটি পরিপক্ব বনে জন্ম নেয়, কিন্তু এদেরকে মূলত কম পুষ্টিসমৃদ্ধ উচ্চমাত্রার আম্লিক মাটিতে দেখতে পাওয়া যায়। তাইগা এবং বরিয়াল বা উত্তরের বনগুলোতে তীব্র ঠান্ডার কারণে মাটির জৈবপদার্থ খুব সহজে পঁচে না, ফলাফলস্বরূপ, মাটির পুষ্টি পেতে বৃক্ষরাজিকে বেগ পেতে হয়। এই ঘটনাই শেষে এসব এলাকায় চিরহরিৎ বৃক্ষকে আনুকূল্য দেয়।

শীতপ্রধান জলবায়ুতে চিরহরিৎ বৃক্ষ নিজেদের বেঁচে থাকাকে অনুকূল করে তুলতে পারে। চিরহরিৎ বৃক্ষের পাতা ও নিডলের জঞ্জালের মধ্যে পর্ণমোচী বৃক্ষের পাতার জঞ্জালের চাইতে উচ্চ কার্বন-নাইট্রোজেন অনুপাত রয়েছে যা উচ্চ মাত্রার আম্লিক মাটি ও নিম্নমাত্রার নাইট্রোজেন উপাদানের সৃষ্টি করে। এই পরিস্থিতি চিরহরিতের বৃদ্ধি পরিবেশ অনুকূল করে অন্যদিকে পর্ণমোচীর বেঁচে থাকা কঠিন করে তুলে। এছাড়াও, বিদ্যমান চিরহরিৎ বৃক্ষের সহায়তায় ছোট চিরহরিৎ গাছগুলো অতি সহজে ঠান্ডা আর খরার সমস্যা কাটিয়ে উঠে বেঁচেবর্তে থাকতে পারে।

চিরহরিৎ ও পর্ণমোচী, উভয় ধরনের বৃক্ষের জন্য একই ধরনের রোগবালাই বিদ্যমান, কিন্তু দীর্ঘমেয়াদি বায়ুদূষণ, বাতাসের ছাই ও বিষাক্ত উপাদান, পর্ণমোচীর চাইতে চিরহরিতের জন্য বেশি ক্ষতিকর।

রূপকার্থে ব্যবহার 
উদ্ভিদসংক্রান্ত অর্থের কারণে, “চিরহরিৎ” শব্দটি রূপক অর্থে এমন কিছুকে নির্দেশ করা হয় যা ক্রমাগতভাবে নবায়ন হয় বা নিজে থেকে পুনর্নবায়নকারি। এর একটি উদাহরণ হল “চিরহরিৎ বিষয়বস্তু” শব্দগুচ্ছে প্রকাশিত অভিব্যক্তি যা ঘনঘন পরিবর্তনশীল বিষয়ে লিখিত বহুবর্ষীয় নিবন্ধ অথবা তথ্যপঞ্জিকে বর্ণনা করতে ব্যবহৃত হয়।

তথ্যসূত্র 

বনবিজ্ঞান
উদ্ভিদ
উদ্ভিদবিজ্ঞান
বৃক্ষ
পল্লববিতান

জীববিজ্ঞানে, পল্লববিতান হল উদ্ভিদ সম্প্রদায় বা শস্যের মাটির উপরের অংশ যা উদ্ভিদসমূহের মুকুট দ্বারা গঠিত।

বনের ক্ষেত্রে, পল্লববিতান বলতে পরিপক্ব উদ্ভিদ মুকুট দ্বারা গঠিত উপরের স্তর বা আবাস অঞ্চলকে নির্দেশ করে যার মধ্যে অন্যান্য জৈবিক অণুজীবও (পরাশ্রয়ী, লায়ানা, গেছো প্রাণী, ইত্যাদি) অন্তর্ভুক্ত থাকে।

মাঝে মাঝে পল্লববিতান শব্দটি দিয়ে একটি বৃক্ষ অথবা বৃক্ষদলের পাতার বাইরের স্তরের ব্যাপ্তি নির্দেশ করতেও ব্যবহৃত হয়। ছায়াবৃক্ষের সাধারণত ঘন পল্লববিতান থাকে যা নিচের বর্ধনশীল উদ্ভিদের আলো অবরোধ করে রাখে।

পল্লববিতানের গঠন 
পল্লববিতানের গঠন হল একটি উদ্ভিদ পল্লববিতানের সংগঠন অথবা স্থানিক বিন্যাস (ত্রিমাত্রিক জ্যামিতি)। উদ্ভিদের পল্লববিতানকে বুঝা এবং তুলনা করার জন্য প্রসিদ্ধ দুটি পরিমাপ হছে পত্র আয়তন সূচক ও প্রতি একক স্থলের আয়তনে পাতার আয়তন।

তথ্যসূত্র

বহিঃসংযোগ 
 পল্লববিতান-বিষয়ক উপাত্তাধার

আরও পড়ুন 
 Lowman, M.D., and H.B. Rinker (editors). 2004. Forest Canopies (Second edition). Academic Press. , 

 Moffett, M.W. 1994. The High Frontier: Exploring the Tropical Rainforest Canopy. Harvard University Press, Cambridge, MA.

 Russell, G., B. Marshall, and P.G. Jarvis (editors). 1990. Plant Canopies: Their Growth, Form and Function. Cambridge University Press. 

, 

বনবিজ্ঞান
জীববিজ্ঞান পরিভাষা
বন বাস্তুবিজ্ঞান
আবাসভূমি
বাংলাদেশ পরমাণু শক্তি কমিশন

বাংলাদেশ পরমাণু শক্তি কমিশন বা বাপশক বাংলাদেশের একটি বৈজ্ঞানিক গবেষণা প্রতিষ্ঠান ও অন্যতম নিয়ন্ত্রক সংস্থা। এর প্রধান উদ্দেশ্য হল, শান্তিপূর্ণ উদ্দেশ্যে আণবিক শক্তি উৎপাদন ও এটি নিয়ে গবেষণা করা। বাংলাদেশের স্বাধীনতা যুদ্ধের পর ২৭ ফেব্রুয়ারি ১৯৭৩ সালে সংস্থাটি প্রতিষ্ঠিত হয়।

ইতিহাস 
প্রথমে বিএইসি পাট গবেষণা ইনিস্টিটিউটের ভবনে তাদের কার্যক্রম শুরু করে। এরপর স্থানান্তরিত হয়ে ঢাকা বিশ্ববিদ্যালয় ক্যাম্পাসের ৪ কাজী নজরুল ইসলাম এভিনিউতে কার্যক্রম শুরু করে। বাংলাদেশ পরমাণু শক্তি কমিশন বর্তমানে শেরেবাংলা নগরের আগারগাঁও-এ অবস্থিত। ১৯৮৮ সালের পূর্বে প্রতিষ্ঠানটির নাম ছিল বাংলাদেশ আণবিক শক্তি কমিশন, এরপর নাম পরিবর্তন করে রাখা হয় বাংলাদেশ পরমাণু শক্তি কমিশন। ভৌত বিজ্ঞান, জৈব বিজ্ঞান ও প্রকৌশল এই তিনটি শ্রেণীতে বিভক্ত হয়ে পরমাণু কমিশন তাদের সকল গবেষণা কার্যক্রম পরিচালনা করে থাকে।

গবেষণা প্রতিষ্ঠান 
 আণবিক শক্তি সেন্টার, ঢাকা
 আণবিক শক্তি গবেষণা প্রতিষ্ঠান, সাভার
 অণু বিজ্ঞান ও প্রযুক্তি ইন্সটিটিউট
 চুল্লী অপারেশন ও রক্ষণাবেক্ষণ ইউনিট
 ইলেক্ট্রনিক্স ইনস্টিটিউট এবং ভৌত বিজ্ঞান
 কম্পিউটার বিজ্ঞান ইনস্টিটিউট
 অণু খনিজ পদার্থ ইউনিট
 কক্সবাজার সমুদ্র সৈকতে বালি অপারেশনস সেন্টার
 সিএমসিএইস-এ তেজস্ক্রিয়তা পরীক্ষা ল্যাবরেটরি
 এইআরই-এ খাদ্য ও বিকিরণ জীববিজ্ঞান ইনস্টিটিউট
 অণু মেডিসিন ইনস্টিটিউট, বঙ্গবন্ধু শেখ মুজিব মেডিকেল বিশ্ববিদ্যালয়
 বিভিন্ন জেলায় অণু মেডিসিন অ্যান্ড আল্ট্রাসাউন্ড সেন্টার

চিত্রশালা

তথ্যসূত্র

বহিঃসংযোগ 
 

১৯৭৩-এ প্রতিষ্ঠিত
বাংলাদেশের গবেষণা প্রতিষ্ঠান
পারমাণবিক নিয়ন্ত্রক সংস্থা
বাংলাদেশে বিজ্ঞান ও প্রযুক্তি
সাভার উপজেলার গবেষণা ও প্রশিক্ষণমূলক প্রতিষ্ঠান
বাংলাদেশে শক্তি
বাংলাদেশী গবেষণা প্রতিষ্ঠান
১৯৭৩-এ বাংলাদেশে প্রতিষ্ঠিত
হাড়

হাড় হল একটি কঠিন অঙ্গ, যা মেরুদণ্ডী প্রাণীর কঙ্কাল তৈরি করে। হাড়গুলি দেহের বিভিন্ন অঙ্গকে সুরক্ষা দেয়, লোহিত এবং শ্বেত রক্তকণিকা তৈরি করে, খনিজ পদার্থ জমা রাখে, শরীরের কাঠামো তৈরি করে, এবং চলনে সহায়তা করে। দেহের হাড় বিভিন্ন আকারের হয় এবং এর একটি জটিল অভ্যন্তরীণ এবং বাহ্যিক কাঠামো থাকে। এগুলি হালকা হলেও শক্ত হয়, এবং একাধিক কাজ সম্পন্ন করে।

অস্থি কলা (অসেয়াস কলা) হল একটি শক্ত কলা, এক ধরনের ঘন যোজক কলা। অভ্যন্তরীণভাবে এটির একটি মৌচাকের মতো ছাঁচ রয়েছে, যা হাড়কে কাঠিন্য দেয়। অস্থি কলাগুলি বিভিন্ন ধরনের অস্থি কোষ দিয়ে গঠিত। অস্টিওব্লাস্ট এবং অস্টিওসাইট গুলি হাড়ের গঠন করে এবং হাড়ের খনিজায়ন ঘটায়; অস্টিওক্ল্যাস্ট গুলি অস্থি কলার পুনঃস্থাপনের (অস্টিওক্ল্যাস্টগুলি অস্থি কলাগুলি ভেঙে দেয় এবং খনিজগুলি মুক্ত করে, যার ফলে অস্থি কলা থেকে রক্তে ক্যালসিয়াম স্থানান্তরিত হয়) কাজ করে। সংশোধিত (চ্যাপ্টা) অস্টিওব্লাস্টগুলি হাড়ের পৃষ্ঠের প্রতিরক্ষামূলক স্তর গঠনকারী আস্তরণের কোষে পরিণত হয়। অস্থি কলার খনিজযুক্ত খাঁচায় 
প্রধানত কোলাজেনের (এক ধরনের প্রোটিন) একটি জৈব উপাদান রয়েছে যার নাম  ওসেইন  এবং বিভিন্ন লবণের সমন্বয়ে গঠিত হাড়ের খনিজর একটি অজৈব উপাদান আছে। অস্থি কলা হল দুই প্রকারের খনিজযুক্ত কলা, সেগুলি হল কর্টিকাল অস্থি এবং ক্যান্সেলাস অস্থি। হাড়ের অন্য ধরনের কলাগুলির মধ্যে রয়েছে অস্থি মজ্জা, এন্ডোস্টিয়াম, পেরিওস্টিয়াম, স্নায়ু, রক্তনালী ও তরুণাস্থি।

জন্মের সময় মানবদেহে ৩০০ টিরও বেশি হাড় থাকে, তবে এইগুলির মধ্যে অনেকগুলি বিকাশের সময় একসঙ্গে যুক্ত হয়ে যায়, এর ফলে প্রাপ্তবয়স্কদের দেহে, অসংখ্য ছোট সিসাময়েড অস্থি বাদ দিয়ে মোট ২১২ টি পৃথক হাড় থাকে। দেহের বৃহত্তম হাড় হল ঊর্বস্থি (ফিমার) বা উরুর হাড়, এবং সবচেয়ে ছোটটি হল মধ্যকর্ণের স্টেপিস।
 
গ্রিক ভাষায় হাড় হল (" অস্টিওন "), এটিকে উপসর্গ হিসাবে ব্যবহার করে হাড় সম্বন্ধীয় কিছু বলা হয় - যেমন অস্টিওপ্যাথি।

গঠন

হাড় সব জায়গায় একরকম কঠিন হয়না, তবে একটি নমনীয় খাঁচা (প্রায় ৩০%) এবং আবদ্ধ খনিজ (প্রায় ৭০%) নিয়ে গঠিত, যা জটিলভাবে বোনা এবং অন্তহীনভাবে বিশেষায়িত হাড়ের কোষগুলির একটি বিভাগ দ্বারা পুনঃনির্মিত হয়। তাদের অনন্য সৃষ্টি এবং নকশা, হালকা ওজন সত্ত্বেও হাড়কে তুলনামূলকভাবে কঠিন এবং শক্তিশালী করে তোলে।

হাড়ের ম্যাট্রিক্সটি ৯০% থেকে ৯৫% পর্যন্ত স্থিতিস্থাপক কোলাজেন তন্তু দ্বারা গঠিত, যাদের ওসেইন বলা হয়, এবং বাকিটি গ্রাউন্ড সাবস্টেন্স। The elasticity of collagen improves fracture resistance. অজৈব খনিজ লবণ ক্যালসিয়াম ফসফেট, ক্যালসিয়াম হাইড্রক্সিঅ্যাপেটাইট নামে পরিচিত রাসায়নিক ব্যবস্থায়, আবদ্ধ হবার ফলে খাঁচাটি শক্ত হয়ে যায়। এটি হল হাড়ের খনিজ যা হাড়কে শক্ত করে।
অস্টিওব্লাস্টস এবং অস্টিওক্লাস্টস হিসাবে পরিচিত বিশেষ হাড়ের কোষগুলি দ্বারা দেহের হাড় সারা জীবন সক্রিয়ভাবে নির্মিত এবং পুনর্নির্মিত হয়। যে কোনও একটি হাড়ের মধ্যে, কলাগুলি দুটি প্রধান নমুনায় বোনা হয়, যাদের নাম কর্টিকাল এবং ক্যান্সেলাস হাড়। এদের প্রতিটির বিভিন্ন চেহারা এবং বৈশিষ্ট্য আছে।

তথ্যসূত্র

বহিঃসংযোগ 
 Educational resource materials (including animations) by the American Society for Bone and Mineral Research
 Review (including references) of piezoelectricity''' and bone remodelling
 A good basic overview of bone biology from the Science Creative '''Quarterly

কঙ্কালতন্ত্র
হাড়
যোসেফ লিওনার্দ গোল্ডস্টেইন

যোসেফ লিওনার্দ গোল্ডস্টেইন (; জন্ম: ১৯৪০) ১৯৮৫ সালে চিকিৎসাবিজ্ঞানে নোবেল পুরস্কার লাভ করেন।

জীবনী 
গোল্ডস্টেইন ১৯৪০ সালে সাউথ ক্যারোলাইনায় জন্মগ্রহণ করেন। তিনি ১৯৬২ সালে ওয়াশিংটন অ্যান্ড লী ইউনিভার্সিটি থেকে বিএসসি ডিগ্রি অর্জন করেন। ১৯৬৬ সালে ইউনিভার্সিটি অব টেক্সাস সাউথওয়েস্টার্ন মেডিকেল সেন্টার থেকে এমডি ডিগ্রি অর্জন

তথ্যসূত্র

বহিঃসংযোগ 
 Nobel Prize Biography.
 Journal of Clinical Investigation Interview.

১৯৪০-এ জন্ম
জীবিত ব্যক্তি
ওয়াশিংটন এবং লি বিশ্ববিদ্যালয়ের প্রাক্তন শিক্ষার্থী
মার্কিন প্রাণ-রসায়নবিদ
মার্কিন বংশাণুবিদ
মার্কিন নোবেল বিজয়ী
চিকিৎসাবিজ্ঞানে নোবেল পুরস্কার বিজয়ী
ন্যাশনাল মেডেল অফ সাইন্স বিজয়ী
মার্কিন প্রাণরসায়নবিদ
ইহুদি মার্কিন বিজ্ঞানী
ইহুদি রসায়নবিদ
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন ফিলোসফিক্যাল সোসাইটির সদস্য
স্টানলি কোহেন

স্টানলি কোহেন (১৭ নভেম্বর ১৯২২ – ৫ ফেব্রুয়ারি ২০২০) () একজন মার্কিন প্রাণরসায়নবিদ ছিলেন। তিনি ১৯৮৬ সালে চিকিৎসাবিজ্ঞানে নোবেল পুরস্কার লাভ করেন।

জীবনী 
কোহেন নিউইয়র্কের ব্রুকলিনে জন্মগ্রহণ করেন। তিনি ১৯৪৩ সালে ব্রুকলিন কলেজ থেকে রসায়ন ও জীববিজ্ঞানে ব্যাচেলর্স ডিগ্রি অর্জন করেন। তিনি ১৯৪৫ সালে ওবের্লিন কলেজ থেকে প্রাণীবিজ্ঞানে মাস্টার্স ডিগ্রি অর্জন করেন। তিনি ১৯৪৮ সালে মিশিগান বিশ্ববিদ্যালয়ের প্রাণরসায়ন বিভাগ থেকে পিএইচডি ডিগ্রি অর্জন করেন।

মৃত্যু
স্টানলি কোহেন ২০২০ সালের ৫ ফেব্রুয়ারি ৯৭ বছর বয়সে মৃত্যুবরণ করেন।

তথ্যসূত্র

বহিঃসংযোগ 
 Autobiography at the website of the Nobel Prize in Physiology or Medicine, 1986
 Stanley Cohen Nobel link
 The Official Site of Louisa Gross Horwitz Prize

১৯২২-এ জন্ম
২০২০-এ মৃত্যু
ইহুদি মার্কিন বিজ্ঞানী
মার্কিন নোবেল বিজয়ী
ন্যাশনাল মেডেল অফ সাইন্স বিজয়ী
মার্কিন চিকিৎসক
ব্রুকলিন কলেজের প্রাক্তন শিক্ষার্থী
সেন্ট লুইসে ওয়াশিংটন বিশ্ববিদ্যালয়ের অনুষদ
ভ্যান্ডারবিল্ট বিশ্ববিদ্যালয়ের অনুষদ
মিশিগান বিশ্ববিদ্যালয়ের প্রাক্তন শিক্ষার্থী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
চিকিৎসাবিজ্ঞানে নোবেল পুরস্কার বিজয়ী
ওয়াশিংটন ইউনিভার্সিটি ইন সেন্ট লুইসের প্রাক্তন শিক্ষার্থী
ভ্যান্ডারবিল্ট বিশ্ববিদ্যালয়ের শিক্ষক
মার্কিন প্রাণরসায়নবিদ
ইহুদি রসায়নবিদ
ওয়াশিংটন ইউনিভার্সিটি ইন সেন্ট লুইসের শিক্ষক
বন বাস্তুবিজ্ঞান

বন বাস্তুবিজ্ঞান বা অরণ্য বাস্তুবিজ্ঞান হলো বনের পারস্পরিক সম্পর্কযুক্ত ঢক, প্রক্রিয়া, উদ্ভিদকুল, প্রাণিকুল, এবং বাস্তব্যসংস্থানসমূহের বৈজ্ঞানিক অধ্যয়ন। বনের ব্যবস্থাপনা অন্যদিকে অরণ্যবিজ্ঞান, বনপালন, এবং বন ব্যবস্থাপনা হিসেবে বিদিত। বন বাস্তব্যসংস্থান হল প্রাকৃতিক কাষ্ঠভূমির একক যেখানে সব রকম উদ্ভিদ, প্রাণী এবং অনুজীব (জৈব উপাদান) ঐ এলাকার পরিবেশের প্রাণহীন ভৌত (অজৈব) উপাদানগুলোর সাথে যুগপৎ কাজ করে।

তথ্যসূত্র 

বন বাস্তুবিজ্ঞান
২০১৩ দক্ষিণ আফ্রিকা ক্রিকেট দলের শ্রীলঙ্কা সফর

দক্ষিণ আফ্রিকা ক্রিকেট দল ২০ জুলাই থেকে ৬ আগস্ট, ২০১৩ তারিখ পর্যন্ত শ্রীলঙ্কা সফর করে। সফরকারী দলটি ৫টি একদিনের আন্তর্জাতিক ক্রিকেট এবং ৩টি টুয়েন্টি২০ আন্তর্জাতিকে অংশগ্রহণ করে। সম্প্রচার স্বত্ত্বের কারণে উভয় সিরিজের নামকরণ করা হয়েছে ডায়ালগ কাপ। ওয়েস্ট ইন্ডিজে অনুষ্ঠিত ত্রি-দেশীয় সিরিজের চূড়ান্ত খেলায় শ্রীলঙ্কা দল ধীরগতিতে বোলিং করায় ওডিআই অধিনায়ক অ্যাঞ্জেলো ম্যাথিউস প্রথম দু’টি ওডিআইয়ে খেলতে পারেননি। দলের অন্যান্য সদস্যদেরকে ম্যাচ ফি’র ৪০% অর্থ জরিমানা করা হয়। ম্যাথিউসের পরিবর্তে দীনেশ চন্ডিমাল অধিনায়কত্ব করেন। ২৩ বছর বয়সে অধিনায়কের দায়িত্ব পাবার ফলে তিনি শ্রীলঙ্কার ক্রিকেট ইতিহাসে সর্বকনিষ্ঠ অধিনায়কের মর্যাদার আসন গ্রহণ করেন।

দলের সদস্য

প্রস্তুতিমূলক খেলা

শ্রীলঙ্কা ক্রিকেট বোর্ড সভাপতি একাদশ ব দক্ষিণ আফ্রিকা একাদশ

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

টি২০আই সিরিজ

১ম টি২০আই

২য় টি২০আই

৩য় টি২০আই

সম্প্রচার ব্যবস্থা

তথ্যসূত্র

আরও দেখুন 
 ২০১৩ অ্যাশেজ সিরিজ
 ২০১৩-এ আন্তর্জাতিক ক্রিকেট
 ২০১৩-১৪ আন্তর্জাতিক ক্রিকেট
 ২০১৩ আইসিসি চ্যাম্পিয়ন্স ট্রফি
 ২০১৩ বাংলাদেশ ক্রিকেট দলের জিম্বাবুয়ে সফর
 ২০১৩ নিউজিল্যান্ড ক্রিকেট দলের ইংল্যান্ড সফর
 ২০১৩ পাকিস্তান ক্রিকেট দলের স্কটল্যান্ড সফর
 ২০১৩ পাকিস্তান ক্রিকেট দলের আয়ারল্যান্ড সফর
 ২০১৩ অস্ট্রেলিয়া ক্রিকেট দলের ইংল্যান্ড সফর

দক্ষিণ আফ্রিকা ক্রিকেট দলের শ্রীলঙ্কা সফর
২০১৩-এ আন্তর্জাতিক ক্রিকেট প্রতিযোগিতা
২০০০-০১ থেকে শ্রীলঙ্কার ক্রিকেট মৌসুম
লেন্ডল সিমন্স

লেন্ডল মার্ক প্ল্যাটার সিমন্স (; জন্ম: ২৫ জানুয়ারি, ১৯৮৫) ওয়েস্ট ইন্ডিজের ত্রিনিদাদ ও টোবাগো’র পোর্ট অব স্পেনে জন্মগ্রহণকারী বিশিষ্ট আন্তর্জাতিক ক্রিকেটার। তার কাকা ওয়েস্ট ইন্ডিজের সাবেক টেস্ট ক্রিকেটার ফিল সিমন্স। ওয়েস্ট ইন্ডিজ দলে তিনি মূলতঃ ডানহাতি ব্যাটসম্যান। তবে, দলের প্রয়োজনে মাঝে-মধ্যে ডানহাতি মিডিয়াম পেস বোলিং করে থাকেন লেন্ডল সিমন্স। এছাড়াও তিনি উইকেট-রক্ষকের দায়িত্বও পালন করে থাকেন। ঘরোয়া প্রথম-শ্রেণীর ক্রিকেটে ত্রিনিদাদ ও টোবাগোর প্রতিনিধিত্ব করছেন তিনি।

খেলোয়াড়ী জীবন 
উদীয়মান তরুণ খেলোয়াড় হিসেবে ২০০২ সালে নিউজিল্যান্ডে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ ও ২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজ অনূর্ধ্ব-১৯ ক্রিকেট দলের সদস্যরূপে খেলেন।

আন্তর্জাতিক ক্রিকেট 
দুই বছর পর ৭ ডিসেম্বর, ২০০৬ তারিখে ফয়সালাবাদের ইকবাল স্টেডিয়ামে পাকিস্তান দলের বিপক্ষে একদিনের আন্তর্জাতিক ক্রিকেটের মাধ্যমে অভিষিক্ত হন। ২০০৮-০৯ মৌসুমে ইংল্যান্ড দল ওয়েস্ট ইন্ডিজ সফর করলে ত্রিনিদাদের কুইন্স পার্ক ওভালে অনুষ্ঠিত ৫ম ও চূড়ান্ত টেস্টে অভিষেক ঘটে লেন্ডলের। খেলায় তিনি ২৪ ও ৮ রান করলেও ওয়েস্ট ইন্ডিজ সিরিজ ড্র করতে সক্ষম হয়।

ওয়েস্ট ইন্ডিজ ক্রিকেট বোর্ড কর্তৃপক্ষ ১১ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য ওয়েস্ট ইন্ডিজ দলের ১৫-সদস্যের চূড়ান্ত তালিকা প্রকাশ করে। তিনিও দলের অন্যতম সদস্য মনোনীত হন। ১৬ ফেব্রুয়ারি, ২০১৪ তারিখে ওয়েস্ট ইন্ডিজ দল গ্রুপ-পর্বে আয়ারল্যান্ড দলের বিপক্ষে প্রথম খেলায় অংশগ্রহণ করে। ৫ উইকেটে ৮৭ করার পর ৬ষ্ঠ উইকেটে ড্যারেন স্যামিকে (৮৯) সাথে নিয়ে ২১.১ ওভারে ১৫৪ রান তোলে দলকে ৩০৪/৭-এ নিয়ে যান। খেলায় তিনি তার ২য় ওডিআই সেঞ্চুরি করেন। তার অসামান্য ক্রীড়ানৈপুণ্য থাকা স্বত্ত্বেও দল ৪ উইকেটে পরাজয়বরণ করে যা ক্রিকেট বিশ্বকাপের ইতিহাসে টেস্টখেলুড়ে দলের বিপক্ষে আয়ারল্যান্ডের চতুর্থ জয়লাভ।

তথ্যসূত্র

আরও দেখুন 
 মারলন স্যামুয়েলস
 শিবনারায়ণ চন্দরপল
 ২০১৫ ক্রিকেট বিশ্বকাপ
 ওয়েস্ট ইন্ডিজ ক্রিকেট দল
 ২০১৬-১৭ সংযুক্ত আরব আমিরাতে ওয়েস্ট ইন্ডিজ বনাম পাকিস্তান ক্রিকেট দল

বহিঃসংযোগ 
 
 

১৯৮৫-এ জন্ম
জীবিত ব্যক্তি
২০০৭ ক্রিকেট বিশ্বকাপের ক্রিকেটার
২০১৫ ক্রিকেট বিশ্বকাপের ক্রিকেটার
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
ত্রিনিদাদ ও টোবাগোর ক্রিকেটার
ত্রিনবাগো নাইট রাইডার্সের ক্রিকেটার
ত্রিনিদাদ ও টোবাগোর উইকেট-রক্ষক
গায়ানা আমাজন ওয়ারিয়র্সের ক্রিকেটার
মুম্বই ইন্ডিয়ান্সের ক্রিকেটার
করাচি কিংসের ক্রিকেটার
সেন্ট কিট্‌স ও নেভিস প্যাট্রিয়টসের ক্রিকেটার
সেন্ট লুসিয়া কিংসের ক্রিকেটার
ব্রিসবেন হিটের ক্রিকেটার
রংপুর রাইডার্সের ক্রিকেটার
খুলনা টাইগার্সের ক্রিকেটার
পেশাওয়ার জালমির ক্রিকেটার
লাহোর কালান্দার্সের ক্রিকেটার
পোর্ট অব স্পেনের ব্যক্তিত্ব
রাজশাহী রয়্যালসের ক্রিকেটার
ওয়েস্ট ইন্ডিজ বি দলের ক্রিকেটার
উইকেট-রক্ষক
পল রেইফেল

পল রোনাল্ড রেইফেল (; জন্ম: ১৯ এপ্রিল, ১৯৬৬) ভিক্টোরিয়া প্রদেশের বক্স হিলে জন্মগ্রহণকারী সাবেক অস্ট্রেলীয় ক্রিকেটার। ১৯৯৯ সালের বিশ্বকাপ জয়ী অস্ট্রেলিয়া দলের অন্যতম সদস্য ছিলেন পল রেইফেল। ক্রিকেট খেলা থেকে অবসর নিয়ে প্রথম-শ্রেণীর ক্রিকেটে আম্পায়ার হিসেবে খেলা পরিচালনা করছেন। বর্তমানে তিনি আইসিসি’র সেরা আম্পায়ার তালিকায় অন্যতম সদস্য হিসেবে আছেন।

পারিবারিক জীবন 
রেইফেলের পিতা রন রেইফেল রিচমন্ড ফুটবল ক্লাবে খেলেছেন। দাদা লো রেইফেলও অস্ট্রেলিয়ান রুলস ফুটবলে অংশ নিয়েছেন। তারা উভয়েই মেলবোর্ন ফুটবল ক্লাব এবং দক্ষিণ মেলবোর্নের সিডনি সোয়ান্সের হয়ে খেলেন।

খেলোয়াড়ী জীবন 
১ ফেব্রুয়ারি, ১৯৯২ তারিখে ভারতের বিপক্ষে টেস্টে অভিষিক্ত হন রেইফেল। ১৯৯৩ সালে এজবাস্টন ক্রিকেট গ্রাউন্ডে অনুষ্ঠিত টেস্টে তিনি তার সেরা বোলিং করেন। ইংল্যান্ডের ইনিংসের ৬ ব্যাটসম্যানকে আউট করেন মাত্র ৭১ রান দিয়ে। সমগ্র খেলোয়াড়ী জীবনে ৩৫ টেস্টে অংশ নিয়ে ২৫.৯৬ রান গড়ে ১০৪ উইকেট দখল করেন। তন্মধ্যে ইনিংসে ৫ বা ততোধিক উইকেট লাভ করেন পাঁচবার। নিখুঁত বোলারের প্রধান অস্ত্র হিসেবে তিনি সিম বোলিং করতেন। ব্যাটিংয়ে তেমন ভাল না করলেও বল আটকাতে পারতেন তিনি।

ভিক্টোরিয়া বুশর‌্যাঞ্জার্সের অধিনায়ক হিসেবে মাইকেল ক্লিঙ্গারকে সাথে নিয়ে ৯৯* রানে অপরাজিত থেকে ইনিংস ঘোষণা করেছিলেন রেইফেল।

আম্পায়ারিং জীবন 
২০০২ সালে মেলবোর্নের গ্রেড ক্রিকেট পরিচালনার পর ২০০৪-০৫ মৌসুমে প্রথম-শ্রেণীর ক্রিকেটে আম্পায়ার হিসেবে অভিষিক্ত হন রেইফেল। ক্রিকেট অস্ট্রেলিয়ার জাতীয় আম্পায়ারদের তালিকায় অন্তর্ভুক্ত হন ২০০৫-০৬ মৌসুমে। পরবর্তীতে তিনি আন্তর্জাতিক ক্রিকেট কাউন্সিল কর্তৃক আম্পায়ার ও রেফারীদের আন্তর্জাতিক তালিকায় সদস্য হন। ৬ ফেব্রুয়ারি, ২০০৯ তারিখে অস্ট্রেলিয়া-নিউজিল্যান্ডের মধ্যকার একদিনের আন্তর্জাতিকের মাধ্যমে আন্তর্জাতিক পর্যায়ের ক্রিকেটে মাঠে অবস্থানকারী আম্পায়ার হিসেবে অভিষেক ঘটে তার। এছাড়াও তিনি জুলাই-আগস্ট, ২০১২ সালে ওয়েস্ট ইন্ডিজ-নিউজিল্যান্ডের মধ্যকার অনুষ্ঠিত দুই টেস্টেই আম্পায়ার ছিলেন।

জুন, ২০১৩ সালে আম্পায়ারদের দক্ষতা সংক্রান্ত বার্ষিক পর্যালোচনা সভায় আসাদ রউফসহ বিলি বাউডেনকে বাদ দেয়া হয়। তন্মধ্যে, রউফের বিরুদ্ধে আইপিএলে খেলা গড়াপেটায় মুম্বাই পুলিশের জিজ্ঞাসাবাদ অন্তর্ভুক্ত ছিল। উভয়ের বিপরীতে ইংল্যান্ডের রিচার্ড ইলিংওয়ার্থ এবং পল রেইফেল-সহ ১২ সদস্যের আম্পায়ারগণ ২০১৩-২০১৪ মৌসুম পর্যন্ত আইসিসি’র সেরা আম্পায়ার তালিকায় অন্তর্ভুক্ত হয়েছিলেন।

২০১৫ সালের ক্রিকেট বিশ্বকাপ প্রতিযোগিতায় খেলা পরিচালনার জন্য ২০জন আম্পায়ারের একজন হিসেবে মনোনীত হন তিনি।

তথ্যসূত্র

আরও দেখুন 
 আম্পায়ার
 এনামুল হক
 বিলি বাউডেন
 ক্রেগ ম্যাকডারমট
 ২০১৫ ক্রিকেট বিশ্বকাপ
 আইসিসি’র সেরা আম্পায়ার তালিকা
 ২০১৩ পাকিস্তান ক্রিকেট দলের ওয়েস্ট ইন্ডিজ সফর

অস্ট্রেলীয় ক্রিকেটার
১৯৬৬-এ জন্ম
জীবিত ব্যক্তি
অস্ট্রেলিয়ার টেস্ট ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
১৯৯৬ ক্রিকেট বিশ্বকাপের ক্রিকেটার
১৯৯৯ ক্রিকেট বিশ্বকাপের ক্রিকেটার
নটিংহ্যামশায়ারের ক্রিকেটার
ভিক্টোরিয়ার ক্রিকেটার
রিচমন্ডের ক্রিকেটার
অস্ট্রেলিয়ার টেস্ট ক্রিকেট আম্পায়ার
অস্ট্রেলিয়ার একদিনের আন্তর্জাতিক ক্রিকেট আম্পায়ার
অস্ট্রেলিয়ার টুয়েন্টি২০ আন্তর্জাতিক ক্রিকেট আম্পায়ার
অস্ট্রেলীয় ক্রিকেট আম্পায়ার
মেলবোর্ন থেকে আগত ক্রিকেটার
২০শ শতাব্দীর অস্ট্রেলীয় পুরুষ ক্রীড়াবিদ
ক্রিকেট পরিভাষা

পারিভাষিক শব্দে যথেষ্ট সমৃদ্ধ ক্রিকেট খেলা। ক্রিকেট খেলায় ব্যবহৃত সাধারণ পরিভাষাগুলো এখানে দেয়া হলো। শব্দ বা শব্দগুচ্ছ নিবন্ধের কোথাও থাকলে তা বাঁকা হরফে দেখানো হয়েছে। এছাড়াও ক্রিকেট পরিসংখ্যান এবং ফিল্ডিংয়ের বিভিন্ন অবস্থানের নামকরণ সম্পর্কে ফিল্ডিং (ক্রিকেট) নিবন্ধে রয়েছে। কিছু পরিভাষা খেলায় তেমন ব্যবহৃত হয় না।

অ

আ

ই

ঈ

উ

ঊ

ঋ

এ

ও

ঔ

ক

খ

গ

ঘ

ঙ

চ

ছ

জ

ঝ

ঞ

ট

ঠ

ড

ঢ

ণ

ত

থ

দ

ধ

ন

প

ফ

ব 

 (প্রমিলা ক্রিকেটে ব্যাটসম্যানকে ব্যাট বা ব্যাটার বলা হয়ে থাকে)

ভ

ম

য

র

ল

শ

ষ

স

হ 
হক আই: ক্রিকেট খেলায় ব্যবহৃত বিশেষ ধরনের ক্যামেরা যা বলের গতিপথ পুঙ্খানুপুঙ্খভাবে প্রদর্শন করে।

তথ্যসূত্র

পাদটীকা 
 Eastaway, R. What is a Googly
 Booth, Lawrence Arm-ball to Zooter. A sideways look at the language of cricket, pub. 2006, Penguin. 
 Rundell, Michael The Wisden Dictionary of Cricket, Third edition, A & C Black, London, 2006. 
 Piesse, Ken the Extraordinary Book of Australian Cricket,Penguin,Australia.

বহিঃসংযোগ 

 A glossary of cricket terms from CricInfo
 Glossary of cricket terms from the England Cricket Board
 Cricket Academy – Glossary from BBC News
 ''fielding positions from CricInfo

ক্রিকেট পরিভাষা
ক্রিকেট সম্পর্কিত তালিকা
ক্রীড়া পরিভাষা
ক্রিকেট
প্রাচীন গ্রিক

প্রাচীন গ্রিক হল ইন্দো-ইউরোপীয় ভাষা পরিবারের একটা ভাষা যা বিস্তারনের সময় আনুমানিক খ্রিস্টপূর্ব ৯ম-৬ষ্ঠ শতাব্দী মধ্যে (অতি পরিচিত আর্কইক গ্রিস), আনুমানিক খ্রিস্টপূর্ব ৪র্থ-৫ম শতাব্দী মধ্যে (ক্লাসিক্যাল) এবং আনুমানিক খ্রিস্টপূর্ব ৩য় শতাব্দী-৬ষ্ঠ খ্রিষ্টাব্দ (হেলেনিস্টিক যুগ) পর্যন্ত প্রাচীন গ্রিস এবং ধ্রুপদি সভ্যতার কথ্য ভাষা ছিল। হেলেনিস্টিক পর্যায়ের ভাষা অতি পরিচিত ছিল কোইন (সাধারণ) বা বাইবেলের গ্রিক হিসাবে, যখন শেষের দিকে সময়ের মধ্যযুগীয় গ্রিকের ভাষা সাথে তেমন কোন পার্থক্য ছিল না। কোইন গ্ৰিককে তার নিজস্ব একটা পৃথক ঐতিহাসিক পর্যায় হিসেবে গণ্য করা হয়, যদিও তার প্রাথমিক গঠন অনেকটা ক্লাসিক্যালের মনে হয়। কোইন যুগের পূর্বে, ক্লাসিক গ্রিক এবং তার পূর্ব যুগে বিভিন্ন আঞ্চলিক উপভাষায় অন্তর্ভুক্ত ছিল।

শব্দের পরিবর্তন 

প্রত্যয়িত প্রাচীন গ্রিকের মধ্য দিয়ে প্রত্ন-ইন্দো ইউরোপীয় থেকে শব্দ পরিবর্তনের বিবরণের জন্য প্রত্ন-গ্রিক দেখুন।

ধ্বনিবিজ্ঞান

ধ্বনিতত্ত্বের তালিকা

ব্যঞ্জনবর্ণ

স্বরবর্ণ

তথ্যসূত্র

বহিঃসংযোগ 
 Online Greek resources Dictionaries, grammar, virtual libraries, fonts, etc.
 Ancient Greek basic lexicon at the Global Lexicostatistical Database

ব্যাকরণ শিক্ষা 
 A more extensive grammar of the Ancient Greek language written by J. Rietveld 
 Recitation of classics books
 Perseus Greek dictionaries
 A critical survey of websites devoted to Ancient Greek
 Ancient Greek Tutorials Berkeley Language Center of the University of California

ক্লাসিক্যাল গ্রন্থ 
 Perseus Greek and Roman Materials
 Ancient Greek Texts

ভাষা
 
গ্রিক
খ্রিস্টপূর্ব ৯ম শতাব্দীতে গ্রিসে প্রতিষ্ঠিত
রায়ান হ্যারিস

রায়ান জেমস হ্যারিস (; জন্ম: ১১ অক্টোবর, ১৯৭৯) নিউ সাউথ ওয়লসের সিডনিতে জন্মগ্রহণকারী সাবেক অস্ট্রেলীয় ক্রিকেটার। ডানহাতি ফাস্ট বোলার হিসেবে অস্ট্রেলিয়া জাতীয় ক্রিকেট দলে খেলেছেন তিনি। তাকে অস্ট্রেলিয়ার সর্বাপেক্ষা প্রতিশ্রুতিশীল ফাস্ট বোলার হিসেবে গণ্য করা হয়েছিল।

২০০৮ সালে সাসেক্স কাউন্টি ক্রিকেট ক্লাবে খেলেন। জুন, ২০০৯ সালে তিনি সারে দলের সাথে স্বল্প মেয়াদে চুক্তিতে আবদ্ধ হন। ২০১০ সালে ইয়র্কশায়ারের হয়ে ঘরোয়া ক্রিকেট খেলেন।

খেলোয়াড়ী জীবন 
দক্ষিণ আফ্রিকার বিপক্ষে একদিনের আন্তর্জাতিকের মাধ্যমে আন্তর্জাতিক ক্রিকেটাঙ্গনে অভিষিক্ত হন হ্যারিস। ১৮ জুন, ২০০৯ তারিখে হোবার্টের বেলেরিভ ওভালে অনুষ্ঠিত খেলায় নিল ম্যাকেঞ্জি’র উইকেট নেন যাতে তার বোলিং বিশ্লেষণ ছিল ১/৫৪। এরপর প্রায় এক বছর তিনি নির্বাচকদের দৃষ্টি আকর্ষণ করতে পারেননি। ২৬ জুন, ২০১০ তারিখে পাকিস্তানের বিরুদ্ধে অনুষ্ঠিত তৃতীয় ওডিআই’য়ে অংশ নেন। পিঠের আঘাতে অসুস্থ পিটার সিডলের ঘাটতি মোকাবেলা করতেই অ্যাডিলেইড ওভালে খেলতে নামেন হ্যারিস। ব্যাটিংয়ের প্রয়োজন না পড়লেও ডগ বলিঙ্গারের সাথে বোলিং উদ্বোধন করেন ও ৪৩ রানে ৫ উইকেট নেন। উইকেটের তালিকায় কামরান আকমল ও শহীদ আফ্রিদি ছিল। এ খেলায় তিনি ম্যান অব দ্য ম্যাচের পুরস্কার লাভ করেন। পাশাপাশি পরবর্তী দুই খেলায় অংশগ্রহণের সুযোগ পান। পরের খেলায় তিনি ১৯ রানে ৫ উইকেট পান যা ধারাবাহিকভাবে দ্বিতীয় পাঁচ উইকেট শিকার। ধারাবাহিক তিনবার পাঁচ উইকেট শিকারের তালিকায় শীর্ষস্থানে রয়েছেন ওয়াকার ইউনুস।

অবসর 
মার্চ, ২০১৪ সালে হাঁটুতে অস্ত্রোপাচারের জন্য ছয়মাস ক্রিকেট থেকে দূরে থাকবেন বলে ঘোষণা দেন। ৩১ মার্চ, ২০১৫ তারিখে অ্যাশেজ সিরিজের জন্য ক্রিকেট অস্ট্রেলিয়া তাকেসহ ১৭-সদস্যের তালিকা প্রকাশ করে। কিন্তু রায়ান হ্যারিস তার দীর্ঘদিনের হাঁটুর আঘাতের কারণে সিরিজ শুরু হবার ৩দিন পূর্বে আকস্মিকভাবে আন্তর্জাতিক ক্রিকেট থেকে অবসরের ঘোষণা দেন।  তার পরিবর্তে নিউ সাউথ ওয়েলসের ফাস্ট-বোলার প্যাট কামিন্সকে অন্তর্ভুক্ত করা হয়।

তথ্যসূত্র

আরও দেখুন 
 অস্ট্রেলিয়া জাতীয় ক্রিকেট দল
 ২০১৫ অ্যাশেজ সিরিজ
 পিটার সিডল

বহিঃসংযোগ 

 
 

অস্ট্রেলীয় ক্রিকেটার
১৯৭৯-এ জন্ম
জীবিত ব্যক্তি
অস্ট্রেলিয়ার টেস্ট ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
অস্ট্রেলিয়ার টুয়েন্টি২০ আন্তর্জাতিক ক্রিকেটার
উইজডেন বর্ষসেরা ক্রিকেটার
দক্ষিণ অস্ট্রেলিয়ার ক্রিকেটার
কুইন্সল্যান্ডের ক্রিকেটার
সাসেক্সের ক্রিকেটার
সারের ক্রিকেটার
ডেকান চার্জার্সের ক্রিকেটার
পাঞ্জাব কিংসের ক্রিকেটার
ব্রিসবেন হিটের ক্রিকেটার
ইংরেজ বংশোদ্ভূত অস্ট্রেলীয় ব্যক্তি
নিউ সাউথ ওয়েলসের পুরুষ ক্রীড়াবিদ
সিডনি থেকে আগত ক্রিকেটার
অস্ট্রেলীয় ক্রিকেট কোচ
২১শ শতাব্দীর অস্ট্রেলীয় পুরুষ ক্রীড়াবিদ